56. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 100594 της 19 Μαρτ./5 Απρ. 1982 (ΦΕΚ Β' 147) Ρύθμιση εξοφλήσεως οφειλών προς την Εργατική Εστία από καθυστερούμενες εισφορές. Έχοντας υπόψη: 1.Τις διατάξεις: α)Του Νόμ. 3467/1955 «περί τροποποιήσεως και συμπληρώσεως της περί Εργατικής Εστίας Νομοθεσίας». β)Της παρ. 4 του άρθρ. 8 του Νόμ. 678/1977 «περί τροποποιήσεως και συμπληρώσεως των διατάξεων περί Οργανισμού Εργατικής Εστίας και άλλων τινών διατάξεων». 2.Την απόφασή μας αριθ. 101522/29.7.81 «περί ρυθμίσεως εξοφλήσεως οφειλών από καθυστερούμενες προς την Εργατική Εστία εισφορές» (ΦΕΚ 456 τ. Β'). 3.Την αναφορά αριθ. 4791/9.3.82 της Εργατικής Εστίας, αποφασίζουμε: 1.Οφειλόμενες εισφορές προς τον Οργανισμό Εργατικής Εστίας, που δεν έχουν υποβληθεί στη ρύθμιση που προβλέπεται από τις αποφάσεις μας 101522/81, 100788/79, 48318/5617/78, 14620/857/ 78 και 30561/11074/78, εξοφλούνται ως κατωτέρω: α)Καθυστερούμενες εισφορές που ανάγονται σε περιόδους προγενέστερες της 31.12.77, απαλλάσσονται των 3/5 των προσθέτων τελών που αναλογούν σε αυτές και κεφαλαιοποιούμενες με τα 2/5 των προσθέτων τελών, λόγω μη εμπροθέσμου καταβολής, εξοφλούνται σε 24 ίσες μηνιαίες δόσεις, καθεμιά από τις οποίες δεν μπορεί να είναι μικρότερη του ποσού των 500 δραχμών. Η πρώτη δόση πρέπει να καταβληθεί μέχρι 30.6.82. β)Οι κατά τα ανωτέρω οφειλές από καθυστερούμενες εισφορές απαλλάσσονται του συνόλου των προσθέτων τελών, εφόσον καταβληθούν εφάπαξ μέχρι 30.6.82. Η διάταξη αυτή δεν εφαρμόζεται στην περίπτωση εισφορών που έχουν ήδη καταβληθεί εν μέρει ή εν όλω, μη συμψηφιζομένων των καταβληθέντων ποσών. γ)Η μη εμπρόθεσμη καταβολή 2 στη συνέχεια δόσεων των οφειλών συνεπάγεται απώλεια του παρεχομένου στους οφειλέτες ευεργετήματος τμηματικής καταβολής των οφειλών τους και γίνεται εξ ολοκλήρου απαιτητό το σύνολο του οφειλομένου ποσού της βασικής οφειλής, με τα αναλογούντα σ' αυτήν πρόσθετα τέλη. 2.Καθυστερούμενες οφειλές προς τον Οργανισμό Εργατικής Εστίας από εισφορές, που έχουν υποβληθεί στη ρύθμιση των προηγουμένων σχετικών Υπουργικών αποφάσεων, μπορούν να εξοφληθούν εφάπαξ, χωρίς πρόσθετα τέλη, μέχρι 30.6.82, εφόσον χάθηκε το δικαίωμα της τμηματικής καταβολής. Με την απόφαση αριθ. 101667/22 Ιουλ. - 6 Αυγ. 1982 (ΦΕΚ Β' 555) του Υπουργού Εργασίας παρατάθηκε μέχρι 31-8-82 η προθεσμία για την καταβολή προς την Εργ. Εστία των οφειλών από καθυστερούμενες εισφορές, που προβλέπονται από την ανωτέρω απόφαση. (Διόρθ. Σφαλμ. στο ΦΕΚ Β' 870/22 Σεπτ. 1982). 